คณะรัฐมนตรี เห็นชอบขยายเวลาลดภาษีสรรพสามิตน้ำมันดีเซล
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ที่ประชุมคณะรัฐมนตรี มีมติเห็นชอบขยายระยะเวลาลดภาษีสรรพสามิตน้ำมันดีเซล จากที่จะหมดอายุวันที่ 20 พฤศจิกายนนี้ออกไปอีก โดยพยายามจะตรึงราคาให้มากที่สุด เพราะต้องใช้เงินสูง ทั้งเรื่องไฟฟ้าและพลังงาน ซึ่งตนเองไม่อยากสร้างภาระงบประมาณ และพยายามทำให้ดีที่สุด ส่วนแผนรับมือราคาพลังงานในช่วงฤดูหนาวนั้น ต้องดูต้นทุนราคาพลังงานและต้นทุนการผลิต